Vi tilbragte 3 gode nætter i denne lejlighed. Den ligger i et hyggeligt kvarter på Christianshavn, hvor der med bus eller metro kun er få minutter til centrum af København. Selve lejligheden er også en lille perle i den danske hovedstad. Den har, hvad den skal have, inklusiv en lækker altan, hvor man kan nyde den danske aftensommer. Eneste lille problem var, at internetforbindelsen drillede en gang imellem, men det er til at leve med.